钦定古今图书集成/理学汇编/字学典/第083卷 > 《宋陈思书苑菁华》 > 《翰林传授隐术》〈宋史艺文志作李训撰〉
## 钦定古今图书集成/理学汇编/字学典/第083卷 > 《宋陈思书苑菁华》 > 《翰林传授隐术》〈宋史艺文志作李训撰〉

夫学书者，先须识点画去处名字，然后集其笔法，则
结束得所，变通有凭。画不变喻排算子，点不变如若
布棋，方不变成斗，员不变成钩，斯则病之甚也。崔子
玉云：“观其法象，俯仰有仪，方不中矩，员不中规，抑左
扬右，望之若攲。”陶隐居云：“近左虚右，分间不同，视之
不足，学之难工。”并其术也。

楷法起于上谷，王次仲、蔡邕、崔瑗悉能为之，锺元常
用之尽妙，王逸少得于神采，永禅师不隳世德，欧阳
询、虞世南克彰时誉，递于变互，不失其宗。八法熟闲，
异态皆识，若明此道，始可攻《书》尔。

夫学书者先识宗旨，不知隐术，难以求工。锺、王以来，
例皆口授。虽则心存于法，而制在临时，迟速之态，资
于合宜。大凡笔法，点画八体，备于“永”字，取则而已。然
八体起于疑字之始。后汉崔子玉历锺、王已下传授，
所用八体，该于万字，墨道之最，不可不明。又有先达，
于八体之外，更演五势，以为制度。

一钩裹势　须员角而蹲，锋用中指钩以成之，如冈、
同、田、白南等字用之。

二钩努势　须名指抵之，中员角而趯锋，以指包而
成之，如“均匀”、“旬”、“勿”“力”等字用之。

三衮笔势，　须按锋上下蹙衄之，今“令”字下点是也。
《四》笔势　须抬笔竖策之，锺元常书上字常用之
是也。

《五奋》笔势　险策是也。草书一二三字用之。

夫学先贤书，实难为。意气，先知笔理，初会指归，行行
皆有活法，字字尽如生动，师资相契，血脉相传，其理
渊澄，不可具载。